3 ปัจจัยเสี่ยง! ฉุดตลาดหุ้นทั่วโลกผันผวนสัปดาห์นี้
3 ปัจจัยเสี่ยง! ฉุดตลาดหุ้นทั่วโลกผันผวนสัปดาห์นี้
28 ก.ย. 2558

บมจ. หลักทรัพย์ทรีนีตี้ ระบุในบทวิเคราะห์(28 ก.ย.)ว่า คาดตลาดหุ้นทั่วโลกมีโอกาสผันผวนต่อเนื่องในสัปดาห์นี้จาก 3 ประเด็นสำคัญได้แก่
1) ประเด็นเพดานหนี้สหรัฐฯ ซึ่งหากรัฐสภาสหรัฐฯไม่สามารถออกกฎหมายงบประมาณฉบับใหม่ หรือกฎหมายพิเศษคุ้มครองการใช้จ่ายชั่วคราวก่อนวันที่ 30 กันยายน จะทำให้หน่วยงานราชการบางแห่งต้องหยุดทำการตั้งแต่วันที่ 1 ตุลาคมเป็นต้นไป
2) ตัวเลข PMI ภาคการผลิตของจีนที่จะออกมาเป็นทางการในวันที่ 1 ตุลาคม มองหากตัวเลขจริงออกมาต่ำกว่าตลาดคาดที่ 49.7 อาจเป็นปัจจัยกดดันตลาดหุ้นเอเชียและราคาสินค้าโภคภัณฑ์อีกครั้ง
3) ตัวเลขการภาคการผลิตและตัวเลขการจ้างงานของสหรัฐฯที่จะออกมาในวันที่ 1 และ 2 ตุลาคมตามลำดับ โดยต้องติดตามตัวเลขภาคการผลิตอย่างใกล้ชิด เนื่องจากเดือนล่าสุดถือเป็นระดับต่ำสุดในรอบ 28 เดือนแล้ว
Fund flow: อ่อนแรงทั้ง 3 ตลาด (SET, TFEX, Fixed income) โดยการขายสุทธิของนักลงทุนต่างชาติในตลาดตราสารหนี้เมื่อวันศุกร์ถือเป็นครั้งแรกในรอบเกือบ 2 สัปดาห์ มองเป็นปัจจัยจำกัด Upside ของดัชนีเช่นเดิม
กลยุทธ์การลงทุน: SET Index ยังคงแกว่งตัวในกรอบแนวรับ-แนวต้านของเราที่ 1350-1400 จุด มองว่ากลยุทธ์ขึ้นขาย-ลงซื้อตามกรอบดังกล่าวน่าจะเป็นกลยุทธ์ที่เหมาะสมที่สุดในช่วงตลาด Sideways เช่นนี้